                                             8. pielikums

atklāta konkursa “SAC “RAUDA” divu esošo liftu demontāža, jaunu liftu piegāde un uzstādīšana, šahtu pārbūve”  (iepirkuma identifikācijas Nr. TNP 2026/85)  nolikumam
LĪGUMS (PROJEKTS) 

Par divu liftu piegādi un montāžu 
Līguma parakstīšanas datums ir pēdējā pievienotā 

droša elektroniskā paraksta laika zīmoga datums


Nr.____________________

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta “Pašvaldība”, kuras vārdā saskaņā ar Pašvaldību likuma ___ pantu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” ___ punktu rīkojas ___________________, no vienas puses, un

<Pasūtītāja nosaukums>, reģistrācijas Nr. <reģistrācijas numurs>, juridiskā adrese: <juridiskā adrese>, turpmāk šī līguma tekstā saukts “Pasūtītājs”, kura vārdā saskaņā ar <pilnvarojošā dokumenta nosaukums> rīkojas <pilnvarotās personas amats, vārds, uzvārds>, no otrās puses, un

<Izpildītāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Izpildītājs”, kura vārdā saskaņā ar <pilnvarojošā dokumenta nosaukums> rīkojas <pilnvarotās personas amats, vārds, uzvārds>, no trešās puses, 

visi kopā un katrs atsevišķi turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā atklāta konkursa “SAC “RAUDA” divu esošo liftu demontāža, jaunu liftu piegāde un uzstādīšana, šahtu pārbūve”, iepirkuma identifikācijas Nr. TNP 2026/85, turpmāk šī līguma tekstā saukts “Iepirkums”, rezultātiem un Izpildītāja iesniegto piedāvājumu, noslēdz šādu līgumu:
1. Apzīmējumi

1.1. “Līgums” – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.

1.2. “Nolikums” – Iepirkuma nolikums ar visiem tā pielikumiem, papildinājumiem un labojumiem.

1.3. “Tehniskā specifikācija” – Iepirkuma priekšmeta Tehniskā specifikācija. 

1.4. “Iekārta” – pasažieru lifts.
1.5. “Darbi” – saskaņā ar Tehnisko specifikāciju un normatīvo aktu prasībām veicamie divu iepriekšējo liftu demontāžas un divu jauno liftu uzstādīšanas darbi.

1.6. “Apkopes darbi” – Pēc liftu montāžas un nodošanas ekspluatācijā liftiem veicamie ražotāja noteiktie tehniskās apkopes darbi garantijas termiņa ietvaros. 

1.7. “Objekts” - Aprūpes centrs, Rauda, Smārdes pagasts, Tukuma novads, LV-3101, kur tiek veikti šī līguma priekšmetā minētie Darbi.

1.8. “Akts” – pieņemšanas-nodošanas akts, kas apliecina, ka Pakalpojumi atbilst Līguma noteikumiem vai akts, kurā tiek fiksēti konstatētie Defekti.

1.9. “Defekti” – paveikto Pakalpojumu vai Pakalpojuma daļas neatbilstība Latvijas Republikā spēkā esošajiem normatīvajiem aktiem, tehniskajai specifikācijai, tehniskajam piedāvājumam vai Līgumam Pakalpojuma sniegšanas laikā un garantijas periodā.

1.10. “Līgumcena” – maksimāli iespējamā maksa par Pakalpojumu izpildi Līgumā noteiktajā kārtībā un apmērā bez pievienotās vērtības nodokļa.

1.11. “PVN” – pievienotās vērtības nodoklis.

1.12. “Rēķins” – normatīvajiem aktiem atbilstošs rēķins, ko Izpildītājs iesniedz Pasūtītājam par Darba izpildi Līgumā noteiktajā kārtībā.
1.13. “Pasūtītāja pārstāvis” – Pasūtītāja pārstāvis, kurš koordinē Pasūtīja, Izpildītāja u.c. Līguma saistību izpildē iesaistīto personu darbību. 

1.14. “Iepirkums” – Tukuma novada pašvaldības rīkotais atklātais konkurss “SAC “RAUDA” divu esošo liftu demontāža, jaunu liftu piegāde un uzstādīšana, šahtu pārbūve”, iepirkuma identifikācijas Nr. TNP 2026/85.

1.15. “Izpildītājs” – fiziskā vai juridiskā persona, kuras Iepirkumā iesniegtais Piedāvājums tiek atzīts par saimnieciski visizdevīgāko piedāvājumu un ar kuru Pasūtītājs noslēdz Līgumu par šajā Iepirkumā noteikto iepirkuma priekšmetā paredzēto darbu izpildi. 

1.16. “Pasūtītājs” – Tukuma novada pašvaldības sociālās aprūpes centrs “Rauda”, reģistrācijas Nr. 90000032113, juridiskā adrese “Aprūpes Centrs”, Rauda, Smārdes pagasts, Tukuma novads, LV-3101, kas slēdz Līgumu ar Izpildītāju par Iepirkuma priekšmetā noteikto darbu izpildi.

2. Līguma priekšmets

2.1. Pasūtītājs pasūta un Izpildītājs, saskaņā ar Tehnisko specifikāciju – Darba uzdevumu (Pielikums Nr.1) un Finanšu piedāvājumu (Pielikums Nr.2), ar saviem spēkiem un materiāltehniskajiem līdzekļiem apņemas tajā skaitā, bet ne tikai:
2.1.1. Veikt divu jaunu Iekārtu piegādi saskaņā ar Iepirkuma procedūras nolikuma un Līguma prasībām; Izpildītājs veic vienas Iekārtas demontāžu, nodrošinot, ka otrais lifts šajā laikā paliek pilnībā funkcionējošs un pieejams lietošanai ēkas vajadzībām. Otras iekārtas demontāža ir pieļaujama tikai pēc tam, kad pirmā Iekārta ir pilnībā pārbūvēta, nodota ekspluatācijā normatīvajos aktos noteiktajā kārtībā un Pasūtītājs to ir pieņēmis ar nodošanas–pieņemšanas aktu;

2.1.2. Veikt divu esošo Iekārtu demontāžu un utilizāciju;
2.1.3. Veikt Iekārtu un būvgružu izvešanas pakalpojumu apmaksu, kas nepieciešami Darbu atbilstošai organizēšanai un veikšanai saskaņā ar Līgumu;

2.1.4. Veikt divu jaunu Iekāru uzstādīšanu saskaņā ar Iepirkuma nolikuma un Līguma prasībām; ņemot vērā, ka otras Iekārtas demontāža ir pieļaujama tikai pēc tam, kad pirmā Iekārta ir pilnībā pārbūvēta, nodota ekspluatācijā normatīvajos aktos noteiktajā kārtībā un Pasūtītājs to ir pieņēmis ar nodošanas–pieņemšanas aktu.
2.1.5. Veikt divu jaunu Iekāru pieslēgšanu pie elektrotīkliem; regulēšanu un palaišanu darbībā;
2.1.6. Veikt šahtas durvju aiļu un sliekšņu apdari katrā stāvā līdzīgi esošajai;
2.1.7. Veikt divu jaunu Iekāru sertifikāciju;
2.1.8. Nodot jaunās Iekārtas ekspertu organizācijai saskaņā ar Ministru kabineta 2020.gada 17.novembra noteikumiem Nr.679 “Liftu un vertikālo cēlējplatformu drošības un tehniskās uzraudzības noteikumi”;
2.1.9. Reģistrēt divu jaunu Iekāru Bīstamo iekārtu reģistrā un saņemt ekspluatācijas atļauju;
2.1.10. Veikt Apkopes darbus saskaņā ar savstarpēji saskaņoto grafiku, kā arī veikt citus darbus, kuru nepieciešamība rodas divu jaunu Iekāru uzstādīšanas un nodošanas ekspluatācijā gaitā, lai kvalitatīvi izpildītu Līguma saistības.
3. Darbu izpildes termiņš un vieta
3.1.  Līguma 2.1.1. – 2.1.9.punktā noteiktos darbus izpildītājs veic 12 (divpadsmit) kalendāro mēnešu laikā no Līguma parakstīšanas dienas atbilstoši iepirkuma Tehniskajā specifikācijā (Pielikums Nr.1) norādītajam.
3.2. Nodrošināt Iekārtu tehnisko apkopi tā garantijas periodā 60 (sešdesmit) kalendāros mēnešus atbilstoši normatīvo aktu prasībām.
4. Līgumcena un maksājumu izdarīšanas kārtība

4.1. Kopējā līgumcena ir <summa skaitļos> EUR ( <summa vārdos>) bez PVN. Līgumcena kopā ar PVN ___% apmērā (<summa skaitļos> EUR ( <summa vārdos>)) ir <summa skaitļos> EUR ( <summa vārdos>). Līgumcenā ir iekļautas visas ar Darbiem saistītās izmaksas – materiāli, darbaspēka izmaksas, tehniskais nodrošinājums, nodokļi un nodevas (izņemot PVN), minēto aktivitāšu realizācijai nepieciešamie palīgmateriāli un iekārtas u.t.t 
4.2. Līgumcenas sadalījums ir noteikts Līguma pielikumā Nr.2 “Finanšu piedāvājums”, un tas ir sekojošs:

4.2.1. Divu esošo Iekārtu demontāža un divu jaunu Iekārtu (t.sk. piegāde, uzstādīšana / ierīkošana, lifta tehniskā pase, pirmreizējā  inspicēšana, reģistrācija bīstamo iekārtu reģistrā atbilstoši normatīvo aktu prasībām, Pasūtītāja personāla apmācība, u.tml.) saskaņā ar tehnisko specifikāciju -  <summa skaitļos> EUR ( <summa vārdos>) bez PVN.

4.2.2. Tehniskās apkopes garantijas perioda laikā (60 mēneši) divām Iekārtām -  <summa skaitļos> EUR ( <summa vārdos>) bez PVN.
4.3. Pasūtītājs veic sniegto Darbu apmaksu Izpildītājam šādā kārtībā:
4.3.1.  avansa maksājums 20% (divdesmit procenti) no Līguma 4.2.1. punktā norādītās summas jeb _______ EUR (_______ euro, ____ centi) tiek apmaksāts 20 (divdesmit) darbdienu laikā pēc Izpildītāja iesniegtā rēķina par avansu saņemšanas un apstiprināšanas.
4.3.2.  atlikušo maksājumu 80% (astoņdesmit procenti) apmērā no Līguma 4.2.1. punktā norādītās summas Pasūtītājs izdara 30 (trīsdesmit) dienu laikā no Izpildītāja iesniegta strukturēta elektroniskā rēķina un Akta par Darba izpildi abpusējas parakstīšanas. Rēķinam pievieno Līguma 11.2. punktam atbilstošu garantijas laika garantiju.
4.3.3. maksu par Apkopes darbiem Pasūtītājs izdara 30 (trīsdesmit) dienu laikā no Izpildītāja iesniegta strukturēta elektroniskā rēķina un Akta par Darba izpildi abpusējas parakstīšanas. 
4.4. Strukturētus elektroniskos rēķinus Izpildītājs iesniedz Pasūtītājam, nosūtot tos uz Pasūtītāja e-adresi. 

4.5. Maksājums tiek uzskatīts par izdarītu brīdī, kad Pasūtītājs veicis maksājumu no sava norēķinu konta.

4.6. Nekvalitatīvi vai neatbilstoši veiktie Darbi no Pasūtītāja puses netiek pieņemti un apmaksāti līdz Defektu novēršanai un šo Darbu pieņemšanai – nodošanai Līgumā noteiktajā kārtībā.

5. Darbu izpildes noteikumi

5.1. Izpildītājs 5 (piecu) darba dienu laikā pēc Līguma parakstīšanas Pasūtītājam iesniedz:
5.1.1. civiltiesiskās apdrošināšanas polisi par visu Darbu un to garantijas laiku Objektam. Apdrošināšanas polises slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;

5.1.2. precīzu darbu veikšanas kalendāro grafiku.

5.2. Izpildītājs veic Līguma 2.1. apakšpunktos minētos darbus saskaņā ar Līguma nosacījumiem un Tehniskajā specifikācijā noteiktajā kārtībā, kā arī ievērojot šādas Darbu veikšanai Pasūtītāja izvirzītas prasības un kārtību:

5.2.1. Izpildītājs nodrošina kvalitatīvu Darbu veikšanu.

5.2.2. Izpildītājs, veicot Darbus, ievēro Līguma, Līguma pielikumu, Ministru kabineta 2016. gada 5.aprīļa noteikumu Nr.206 „Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi” un citu Latvijas Republikas spēkā esošo normatīvo aktu prasības.

5.2.3. Izpildītājs veic nepieciešamās sagatavošanas darbības pirms Darbu uzsākšanas.

5.2.4. Izpildītājs Darbos izmanto Tehniskās specifikācijas un citām Līguma prasībām atbilstošus materiālus un iekārtas.

5.2.5. Visām uzstādītajām iekārtam un materiāliem, kas paredzēti funkcionālai saslēgšanai ar iepirkumā uzstādītajām Iekārtām, jābūt jaunām un nelietotām.

5.2.6. Izpildītājs nodrošina Darbu vadītāja nepārtraukti telefonisku un elektronisku sasniedzamību Darbu izpildes laikā.

5.2.7. Izpildītājs Darbos izmanto Tehniskās specifikācijas un citām Līguma prasībām atbilstošus Izpildītāja piedāvājumā norādītos būvizstrādājumus, materiālus un iekārtas. Citu būvizstrādājumu, materiālu un iekārtu izmantošanu iepriekš saskaņo ar Pasūtītāju. Izpildītājs ievēro būvizstrādājumu ražotāja noteiktos standartus un instrukcijas.

5.2.8. Izpildītājs nodrošina visas Darbu izpildes procesā nepieciešamās dokumentācijas sagatavošanu un nodošanu Pasūtītājam.

5.3. Ja Darbu veikšanas laikā Izpildītājam ir radušies fiziski šķēršļi vai apstākļi, kurus tas iepriekš nevarēja paredzēt, tad Izpildītājam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Darbu izpildes termiņa pagarinājumu, kas atbilst radušos šķēršļu vai apstākļu darbības ilgumam. 

5.4. Izpildītājs nodrošina Objektu ar nepieciešamajām ierīcēm, Iekārtas un visu būvgružu, kas radušies Darbu izpildes rezultātā, aizvākšanu vai pārpalikumu, kas radušies Darbu izpildes rezultātā, otrreizēju izlietošanu, pārstrādi, apstrādi un/vai uzglabāšanu un izvešanu uz speciāli ierīkotām vietām, videi nekaitīgā veidā, atbilstoši spēkā esošajai likumdošanai.

6. Darbu nodošanas – pieņemšanas noteikumi
6.1. Izpildītājs apņemas Darbus veikt Tehniskajā specifikācijā noteiktajos termiņos, iepriekš savstarpēji saskaņojot konkrētu pakalpojumu sniegšanas laiku.
6.2. Darbu pabeigšana tiek fiksēta abām Pusēm parakstot nodošanas – pieņemšanas aktu.

6.3. Vienlaicīgi ar Darbu nodošanas-pieņemšanas akta parakstīšanu, Izpildītājs nodod Pasūtītājam tehnisko izpildes dokumentāciju un Iekārtai veicamo tehniskās apkopes grafiku garantijas laikā (norādot tehniskās apkopes veikšanas plānotos mēnešus).

6.4. Izpildītājs pirms Darbu nodošanas-pieņemšanas akta parakstīšanas atbrīvo darbu izpildes vietu, tostarp izved būvgružus.

6.5. Pēc Darbu un visu citu nepieciešamo darbu pabeigšanas Izpildītājs par to rakstiski paziņo Pasūtītājam. Pasūtītājs 5 (piecu) darba dienu laikā veic Iekārtu apskati. Ja iepriekšējās pārbaudes laikā trūkumi netiek konstatēti un ir saņemts Līguma 2.1.8. un 2.1.9. punktā noteiktais, tiek parakstīts Darbu nodošanas-pieņemšanas akts. 

6.6. Darbu nodošanas-pieņemšanas akta parakstīšana neatbrīvo Izpildītāju no atbildības par defektiem, kuri atklājas pēc akta parakstīšanas.

6.7. Pasūtītājs ir tiesīgs atteikties no Darbu pieņemšanas, ja Darbu pieņemšanas – nodošanas ietvaros tiek konstatēti kādi Defekti. Izpildītājam konstatētie Defekti jānovērš bez papildu samaksas Pasūtītāja pārstāvja noteiktā termiņā. Pēc Defektu novēršanas vai nepabeigto darbu pabeigšanas Izpildītājs atkārtoti veic Darbu nodošanu Pasūtītājam.

6.8. Jautājumi par Darbu atbilstību Līguma noteikumiem tiek risināti Pusēm savstarpēji vienojoties. Ja Pusēm vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
7. Izpildītāja saistības
7.1. Izpildītājs apņemas ar savu darbību nodrošināt Darbu izpildi saskaņā ar Iepirkuma prasībām, savu Piedāvājumu un šo Līgumu un tajos minētā kvalitātē un noteiktā termiņā. Izpildītājs uzņemas pilnu atbildību par sava izpildītā darba kvalitāti.

7.2. Izpildītājs ir atbildīgs par to, lai veicot Darbus tiktu ievērotas Latvijas Republikas normatīvo aktu prasības, tostarp darba drošības, ugunsdrošības, u.c. prasības.

7.3. Izpildītājs ir atbildīgs par Objektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ.

7.4. Izpildītājs līdz Darbu nodošanas-pieņemšanas akta parakstīšanai uzņemas visus ar Objektu, Darbu, materiālu un iekārtu saglabāšanu saistītos riskus.

7.5. Izpildītājs ievēro un pilda Pasūtītāja likumīgās prasības.

7.6. Izpildītājs apņemas nodrošināt Darbos iesaistīto darbinieku kvalifikācijas atbilstību Darbu izpildei, kā arī ar Latvijas Republikā spēkā esošajos normatīvajos aktos noteikto un attiecīgai darba specifikai nepieciešamo kvalifikāciju un prasmi.

7.7. Izpildītāja izvēlētajiem materiāliem, tehniskajām ierīcēm un iekārtām, izstrādājumu un tehnikas iestrādes tehnoloģijai jānodrošina minimāls trokšņu līmenis (ne vairāk kā 64dB), minimālu putekļu daudzumu Darbu veikšanas laikā un īsu iestrādes/būvniecības laiku. Pirms telpu nodošanas Objektā jāveic rūpīga tīrīšana, t.sk. vairākkārtēja mazgāšana, lai nepaliktu Darbu izpildes laikā radītie putekļi.

7.8. Izpildītājam visi pieslēgumi/atslēgumi inženierkomunikācijām un darbi, kas var ietekmēt sistēmas darbību Objektā, jāsaskaņo ar Pasūtītāja atbildīgo pārstāvi.

7.9. Iepirkuma piedāvājumā norādīto apakšuzņēmēju vai personāla nomaiņa vai piesaiste pieļaujama, ievērojot normatīvajos aktos noteiktās prasības.
7.10. Izpildītājs apņemas nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus ar citiem. 

7.11. Izpildītājs apņemas bez papildu atlīdzības veikt izmaiņas, uzlabojumus vai papildinājumus Darbos gadījumā, ja tie neatbildīs Līguma nosacījumiem.
7.12. Izpildītājs veicot Apkopes darbus:

7.12.1. veic Iekārtu tehnisko apkopi atbilstoši izgatavotājrūpnīcu instrukcijām, normatīvo un normatīvtehnisko aktu prasībām un nodrošina Iekārtu tehnisko stāvokli un drošu darbību atbilstoši MK 2020. gada 17. novembra noteikumu Nr. 679 “Liftu un vertikālo cēlējplatformu drošības un tehniskās uzraudzības noteikumi” prasībām;

7.12.2. uzņemas atbildību par darba aizsardzības, ugunsdrošības u.c. LR normatīvajos aktos paredzēto normu ievērošanu, veicot Līgumā paredzētos Darbus.

7.13. Izpildītājs papildus minētajām saistībām apņemas nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu). 

7.14. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Līguma izpildi.
8. Pasūtītāja saistības

8.1. Pasūtītājs apņemas savlaicīgi veikt Līguma nosacījumiem un pasūtījumam atbilstošu Izpildītāja sniegto Darbu pieņemšanu vai sniedz motivētu atteikumu pieņemt Darbus.

8.2. Pasūtītājs apņemas veikt samaksu par kvalitatīvi, atbilstoši Līguma nosacījumiem veiktajam Darbiem Līgumā noteiktajos termiņos un kārtībā. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem, Pasūtītājs neveic samaksu par Izpildītāja uzsāktajiem, bet Līgumā noteiktajā kārtībā nepieņemtajiem darbiem.

8.3. Pasūtītājs sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus.

8.4. Pasūtītājs nodrošina Izpildītājam, tā personālam un transportam iespēju netraucēti piekļūt Objektam Līguma izpildei.

8.5. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.

8.6. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Līguma izpildi.
9. Līguma izpildē iesaistītā personāla un apakšuzņēmēja iesaistīšana un nomaiņas kārtība 

9.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto Darbu atbilstību šī Līguma prasībām.
9.2. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darba dienas iepriekš.

9.3. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai.

9.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.

9.5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.

9.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

9.6.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
9.6.3. piedāvātais apakšuzņēmējs, kura veicamo darbu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
9.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
9.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
10. Riska pāreja, Darbu drošība un atbildība 

10.1. Cilvēku traumu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar pieņemšanas – nodošanas akta abpusējas parakstīšanas brīdi.
10.2. Izpildītājs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo Darbu apstākļu dēļ, nodrošinot preventīvos pasākumus šo personu veselības un dzīvības risku apdraudējuma minimizēšanai, kā arī atbild par darba drošības noteikumu ievērošanu Objektā.

10.3. Izpildītājs ir materiāli atbildīgs par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ Darbu izpildes laikā.

10.4. Izpildītājs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.

10.5. Izpildītājam ir pienākums nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu. 

10.6. Izpildītājs nodrošina, ka Darbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.
11. Garantijas

11.1. Izpildītājs ne vēlāk kā 10 (desmit) darba dienu laikā pēc Līguma noslēgšanas kā 3. pielikumu Līgumam pievieno Līguma izpildes nodrošinājumu (bankas garantija vai apdrošināšanas polise) par līgumsaistību izpildi 10 % (desmit procentu) apmērā no Līguma 4.2.1. punktā norādītās summas  (bez PVN). Ja Izpildītājs neiesniedz iepriekš minēto nodrošinājumu noteiktajā termiņā, Pasūtītājam ir tiesības vienpusēji aprēķināt Izpildītājam līgumsodu 50,00 EUR (piecdesmit euro) par katru nokavēto kalendāro dienu un šāds kavējums nav par pamatu Darbu izpildes termiņa pagarinājumam.
11.2. Izpildītājs kopā ar Līguma 4.3.2. apakšpunktam atbilstoši sagatavotu strukturētu elektronisko rēķinu iesniedz Pasūtītājam garantijas laika garantiju (bankas garantija vai apdrošināšanas polise), kurā norādīts, ka garantijas devējs (kredītiestāde vai apdrošināšanas sabiedrība) maksās Pasūtītājam garantijas summu 5% (piecu procentu) no Līguma 4.2.2. punktā norādītās summas  (bez PVN) pēc pirmā Pasūtītāja pieprasījuma.

11.3. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % (divu procentu) no Līguma 4.2.2. punktā norādītās summas  (bez PVN), ja garantijas termiņa pirmajos divos gados nav konstatēti Darbu vai Iekārtu defekti vai Izpildītājs un Pasūtītājs ir vienojušies par pieteikto defektu novēršanas termiņu.
11.4. Līguma 11.1. un 11.2. punktos minētajai Līguma izpildes garantijai un garantijas laika garantijai (turpmāk – Nodrošinājums) jāietver vismaz šāda informācija:

11.4.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu); 

11.4.2. Pasūtītāja un Izpildītāja rekvizīti;
11.4.3. Nodrošinājuma devēja nosaukums un rekvizīti;
11.4.4. Līguma, par kuru iesniedz Nodrošinājumu, nosaukums, numurs un noslēgšanas datums;
11.4.5. Nodrošinājuma summa Līguma 11.1. un 11.2. punktos noteiktajā apmērā;

11.4.6. Nodrošinājuma spēkā stāšanās diena un spēkā esības termiņš, kurš Līguma izpildes garantijai vismaz par 4 (četrām) nedēļām pārsniedz Līguma 3.1. punktā noteikto Darbu izpildes gala termiņu;
11.4.7. Nodrošinājuma devēja (kredītiestādes vai apdrošinātāja) neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Izpildītājs nav izpildījis savas saistības saskaņā ar Līgumu, norādot kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus;
11.4.8. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
11.5. Nodrošinājums tiks uzskatīts par Līguma noteikumiem neatbilstošu, ja tas paredz: 

11.5.1. Izpildītāja tiesības atsaukt Nodrošinājumu vai jebkādas citas Izpildītāja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pasūtītājam izmantot Izpildītāja ierunas tiesības;

11.5.2. ka Pasūtītājam ir pienākums pirms pieprasījuma iesniegšanas Nodrošinājuma devējam brīdināt par to Izpildītāju vai pieprasīt Izpildītājam Nodrošinājuma summas samaksu;

11.5.3. noteikts pienākums Pasūtītāja pieprasījumu iesniegt ar kredītiestādes, kas sniedz finanšu pakalpojumus Pasūtītājam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai jebkuras citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu vai tiesībām parakstīt pieprasījumu.

11.6. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.

11.7. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.

11.8. Ja Nodrošinājumu iesniedz apdrošināšanas polises veidā, tad papildus Līguma 11.4. punktā minētajam Nodrošinājuma dokumentos norāda arī:

11.8.1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;

11.8.2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.

11.9. Ja Nodrošinājumu iesniedz apdrošināšanas polises veidā, tad kopā ar polisi Izpildītājs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.

11.10. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Izpildītājs uz Nodrošinājuma dokumentu oriģinālu iesniegšanas dienu nav Pasūtītājam pierādījis, tad atzīstams, ka Nodrošinājums nav Pasūtītājam iesniegts.

11.11. Darbu izpildes termiņa pagarinājuma gadījumā Izpildītājs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 4 (četras) kalendārās nedēļas pēc pagarinātā Darbu izpildes termiņa beigām, un Nodrošinājumu iesniedz Pasūtītājam ne vēlāk kā 10 (desmit) darba dienu laikā pēc Līguma grozījumu noslēgšanas. 

11.12. Ja Līguma cena tiek palielināta, nodrošinājuma summa tiek attiecīgi palielināta, un Izpildītājs iesniedz Pasūtītājam attiecīgu palielinātai Līguma cenai atbilstoši grozītu Līguma izpildes Nodrošinājumu un tā apmaksu apliecinošu dokumentu ne vēlāk kā 10 (desmit) darba dienu laikā pēc Līguma cenas izmaiņu apstiprināšanas dienas.

11.13. Gadījumā, ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.

11.14. Pasūtītājam ir tiesības izmantot Līguma 11.1. un 11.2. punktos minēto Nodrošinājumu tādu Izpildītāja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.

11.15. Izpildītājs garantē, ka Objekts un Darbi atbilst projekta prasībām un ka tie tiks izpildīti atbilstoši Līguma noteikumiem. Izpildītājs ir atbildīgs par visiem defektiem un Pasūtītājam nodarītiem tiešajiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Darbi būs kvalitatīvi, funkcionāli izmantojami, atbildīs projekta vai Līgumā noteiktajiem parametriem.

11.16. Izpildītājam ir pienākums nodrošināt Iekārtas garantiju un garantijas apkalpošanu ne mazāk kā 60 (sešdesmit) mēnešus, no Iekārtas nodošanas ekspluatācijā brīža un nodošanas – pieņemšanas akta abpusējas parakstīšanas brīža. 

11.17. Izpildītājam ir pienākums nodrošināt būvdarbu garantiju 24 (divdesmit četrus) mēnešus no Iekārtas nodošanas ekspluatācijā brīža un nodošanas – pieņemšanas akta abpusējas parakstīšanas brīža.

11.18. Izpildītājs garantē, ka Iekārtas pēc to Darbu pabeigšanas Tehniskajā specifikācijā noteiktajā kārtībā, atbildīs Līguma, tehniskās specifikācijas, Piedāvājuma un citu Latvijas Republikas normatīvo aktu prasībām. Izpildītājs ir atbildīgs par visiem bojājumiem un Pasūtītājam un/vai trešajām personām nodarītajiem zaudējumiem, kas rodas vai var rasties ar iekārtas vai izpildīto darbu neatbilstību Līgumam, Latvijas Republikas būvnormatīviem un citiem Latvijas Republikas normatīvajiem aktiem.

11.19. Izpildītājs nodrošina Iekārtu un uzstādīšanas (montāžas) Darbu garantijas un atbalsta periodu saskaņā ar Līgumā un Līguma pielikumos iekļautiem nosacījumiem.
11.20. Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas pie pareizas Iekārtas ekspluatācijas tiek konstatēti garantijas termiņa laikā, un uz kuriem ir attiecināma Līgumā noteiktā garantija.

11.21. Līguma 11.14. punktā minētās garantijas laikā Iekārtu un to rezerves daļu nomaiņa notiek šādā kārtībā:
11.21.1. Pasūtītāja atbildīgā persona paziņo Izpildītājam par konstatētajiem Iekārtu vai izveidotā risinājuma defektiem vai traucējumiem to darbībā, norādot bojājuma raksturu, un nosūtot bojājuma pieteikumu uz e-pastu: _________________, vienlaicīgi informējot Izpildītāju pa tālruni ___________.

11.21.2. Bojājuma pieteikuma iesniegšanas laiks tiek fiksēts uz Pasūtītāja elektroniskā pasta izdrukas, un Izpildītājam 2 (divu) darba dienu laikā jānovērš bojājums. Bojājumu pieteikumus var iesniegt darba dienās no plkst.8.00 līdz plkst.17.00.

11.21.3. Saņemot Pasūtītāja ārkārtas izsaukuma pieprasījumu, Izpildītājam jāierodas objektā un jāsniedz pakalpojums sekojošos termiņos:

11.21.3.1. Tehniķu ierašanās laiks pēc izsaukuma - līdz 2 stundām;

11.21.3.2. Bojājuma novēršanas laiks - līdz 8 stundām.

11.21.4. Izpildītājs var sniegt bojājumu novēršanas pakalpojumu ārpus norādītajiem termiņiem, tikai rakstiski vienojoties ar Pasūtītāju.

11.21.5. Gadījumā, ja 8 (astoņu) stundu vai 2 (divu) darba dienu laikā bojājumi nav novērsti, Izpildītājs nav nodrošinājis bojāto komponenšu vai Iekārtu aizstāšanu ar līdzvērtīgām iekārtu komponentēm vai iekārtām, Pasūtītājs ir tiesīgs aprēķināt Izpildītājam līgumsodu 50,00 EUR (piecdesmit euro) apmērā par katru kavējuma dienu (neieskaitot brīvdienas un svētku dienas).

11.21.6. Izpildītājs apliecina, ka Līgumcenā ir iekļauti visi Darbi un Pasūtījuma izpildei nepieciešamie materiāli, kuri nepieciešami pilnīgai Darbu veikšanai, lai nodrošinātu Darbu nodošanu Pasūtītājam noteiktajā termiņā, t.sk., bet ne tikai, personāla darbus, konsultācijas, Pasūtītāja tehnisko darbinieku apmācību, tehniskās ekspertīzes, Iekārtu darbībai nepieciešamo aprīkojumu, transporta pakalpojumus un palīgmehānismus. Līgumcenā ir iekļautas visas izmaksas, kas saistītas ar Darbu izpildi, tajā skaitā, kas saistītas ar nodokļiem, nodevām, atļaujām, transporta pakalpojumiem un citiem iespējamajiem maksājumiem. Finanšu piedāvājumā norādītās Darbu izpildes izmaksas ir konstantas un paliek nemainīgas visā Līguma darbības laikā.
12. Izmaiņas Līgumā

12.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

12.2. Gadījumā, ja veicot darbus tiek atklāti Pusēm agrāk nezināmi objektīvi iemesli (tai skaitā neparedzētu papildus darbu veikšana), kas padara neiespējamu Darbu pabeigšanu noteiktajos termiņos, Izpildītāja pienākums ir 5 (piecu) darba dienu laikā pēc minēto iemeslu konstatēšanas rakstveidā informēt Pasūtītāju.

12.3. Pasūtītājs var uzdot veikt vai var atļaut veikt papildus  darbus,  kas  netika  iekļauti sākotnējos  apjomos,  jo  nebija iespējams konstatēt vai paredzēt šo darbu nepieciešamību (papildu risinājumus, kas var uzlabot   projekta   tehniskos   risinājumus, objekta funkcionalitāti,   uzlabot energoefektivitāti,  izmaiņas,  kas  skar  jaunu  progresīvu  būvmateriālu  ienākšanu Latvijas tirgū). Papildus darbiem piemēro tādas pašas cenas kā analogiem darbiem Līgumā, bet papildus darbiem, kam analogu Līgumā nav, cenu nosaka Pasūtītājs pēc līdzīga rakstura darbu cenām Līgumā, vai, ja līdzīga rakstura darbu cenas Līgumā nav, pēc Izpildītāja iesniegtās un saskaņotās cenas kalkulācijas un  līdzīga rakstura darbu cenām tirgū.

12.4. Līguma cenas pieaugums Līguma 12.2.- 12.3.  apakšpunktu darbu izmaiņu gadījumos nevar pārsniegt 15% (piecpadsmit  procentus)  no  sākotnējās Līguma cenas bez  PVN. Šādas darbu izmaiņas tiek uzskatītas par Līguma grozījumiem Publisko iepirkumu likuma 61. panta trešās daļas 1.punkta kārtībā. 

12.5. Darbu izpildes termiņi var tikt pagarināti pēc Pušu rakstiskas vienošanās, ja:

12.5.1. no Izpildītāja neatkarīgu apstākļu dēļ Objektā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/vai būvkonstrukciju bojājumus, kas var izraisīt cilvēku nelaimes gadījumus vai materiālus zaudējumus;

12.5.2. Objektā darbu izpildes laikā tiek konstatēti būtiski šķēršļi (pazemes pamati, nedarbojošās komunikācijas u.tml.), kuri neļauj turpināt darbus Līgumā paredzētajā izpildes termiņā un kuru esamība nebija paredzēta Tehniskajā specifikācijā;

12.5.3. veikti Līguma grozījumi atbilstoši 12.2 –12.3. apakšpunktiem par papildu darbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus darbu veidus un bez kuru izpildes tiktu kavēta Līgumā paredzētu darbu izpilde;

12.5.4. Darbu izpildes termiņa kavējums radies Pasūtītāja vainas dēļ.

12.6. Līguma izpildes termiņa pagarinājumu aprēķina tikai un vienīgi uz to laika posmu, kurā eksistē 12.5. punktā minētais šķērslis. Ja vienlaikus pastāv vairāki iemesli, kuri dod tiesības uz Līguma izpildes termiņa pagarinājumu, Izpildītājs nav tiesīgs uz pilnu pagarinājumu par katru iemeslu atsevišķi, un Līguma izpildes termiņš var tikt pagarināts tikai uz vienu (garāko) no tiem. Izpildītājam jādara viss iespējamais, lai līdz minimumam samazinātu Līguma izpildes termiņa pagarinājumu. 
13. Līgumsods

13.1. Ja Izpildītāja vainas dēļ nav ievērots Līguma 3.1.punktā noteiktais termiņš un nav iesniegts 11.2. punktā minētais Nodrošinājums Līgumā noteiktā termiņā vai citā termiņā, par kuru Puses vienojušās, Pasūtītājs ir tiesīgs aprēķināt Izpildītājam līgumsodu 0,1% (nulle, komats, viens procents) apmērā no Līgumcenas par katru nokavēto dienu, bet ne vairāk kā 10% no Līgumcenas.

13.2. Ja Izpildītājs neievēro garantijas un atbalsta nodrošināšanas kārtību, reaģēšanas termiņus, bojājumu novēršanas laikus utt., Pasūtītājs ir tiesīgs aprēķināt Izpildītājam līgumsodu Līguma 11.21.5.apakšpunktā noteiktajā apmērā.

13.3. Ja Izpildītājs neievēro Līguma 2.1.3. punktā un 5.4. punktā noteikto, Pasūtītājs var piemērot līgumsodu Izpildītājam EUR 200 (divi simti euro), par katru konstatēto pārkāpumu, kuru Izpildītājs apmaksā ne vēlāk kā 5 (piecu) darba dienu laikā no attiecīga rēķina saņemšanas.

13.4. Izpildītājs ir atbildīgs par Pasūtītājam nodarītajiem tiešajiem zaudējumiem, ja tie radušies Izpildītāja nolaidīgas rīcības, neuzmanības vai ļauna nolūka dēļ.

13.5. Ja Pasūtītājs neveic Izpildītājam maksājumus Līgumā noteiktajā termiņā, un par pamatu tādam kavējumam nav Izpildītāja neizpildītās ar Līgumu uzņemtās saistības, Izpildītājs var prasīt no Pasūtītāja līgumsodu 0,5% (nulle, komats, pieci procenti) apmērā no nesamaksātās summas par katru nokavēto dienu, bet ne vairāk kā 10% no Līgumcenas.
13.6. Līgumsoda samaksa neatbrīvo Puses no saistību pilnīgas izpildes, ja vien Puses konkrētā gadījumā nevienojas savādāk.

13.7. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.

13.8. Ja Izpildītājs nepilda Līgumu vai ja Līgums tiek pārtraukts Izpildītāja vainas dēļ, Pasūtītājam ir tiesības realizēt Līguma 11.1. un 11.2. punktos minēto Nodrošinājumu Līgumā noteikto Izpildītāja finansiālo saistību segšanai. 

13.9. Izpildītājs ir pilnīgi atbildīgs par Līguma izpildi un tā termiņu ievērošanu. Izpildītājs ir pilnīgi atbildīgs arī tad, ja tas pieaicina Līguma gaitā apakšuzņēmējus. Izpildītājs pilnībā atbild par apakšuzņēmēju darbību un to radītajām sekām.
14. Līguma laušana

14.1. Līgums var tikt lauzts tikai šajā Līgumā noteiktajā kārtībā vai Pusēm savstarpēji vienojoties.

14.2. Pasūtītājam ir tiesības 10 (desmit) darba dienas iepriekš ar rakstveida paziņojumu Izpildītājam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:

14.2.1. ja Izpildītājs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro projektu vai normatīvo aktu prasības, vai nespēj veikt Darbus Līgumā noteiktajos termiņos – ar nosacījumu, ka Izpildītājs 14 (četrpadsmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 

14.2.2. ja konstatē, ka Izpildītājs pametis Objektu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;

14.2.3. ja Pasūtītājs pārtrauc Darbu izpildi Objektā uz 20 (divdesmit) darbdienām vai to izpilde nenotiek paredzēto darbu apjomā, bet esošajā darbu izpildes kalendārajā grafikā šādas izmaiņas nav paredzētas un tās nav apstiprinājis Pasūtītājs;

14.2.4. ja Izpildītājs ir atzīts par maksātnespējīgu vai tiek uzsākta bankrota procedūra, vai likvidācija;

14.2.5. ja Izpildītājs Līguma 11.1. punktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (Līguma izpildes nodrošinājums);
14.2.6. ja Izpildītājs Līguma 11.2. punktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (garantijas laika garantiju).
14.3. Pasūtītājam ir tiesības atkāpties no Līguma, 10 (desmit) darba dienas iepriekš brīdinot Izpildītāju, šādos gadījumos:

14.3.1. ja veiktais izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs; 

14.3.2. ja Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 

14.3.3. ja Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 

14.3.4. ja ir zaudējis spēku vai kļuvis nerealizējams Līguma Nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem; 

14.3.5.  ja Izpildītājs Pasūtītājam nodarījis zaudējumus; 
14.3.6. ja Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē; 

14.3.7. ārējā normatīvajā aktā noteiktajos gadījumos;

14.3.8. ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

14.3.9. iestājies jebkāds notikums vai apstāklis, kas nav minēts iepriekšējos Līguma apakšpunktos, bet kas saprātīgi izslēdz iespēju Pasūtītājam turpināt no Līguma izrietošās tiesiskās attiecības;

14.3.10. jebkāda iemesla dēļ Pasūtītāja nepietiekoša finansējuma gadījumā, neatkarīgi no tā, vai Darbi ir/vai nav uzsākti.

14.4. Šī Līguma 14.2.-14.3. punktos minētā Līguma laušana neierobežo Pasūtītāja tiesības uz zaudējumu atlīdzību vai līgumsodu. 

14.5. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem darbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie Darbi nav izmantojami turpmākajā būvniecības procesā, kas norādīts Pušu sastādītajā aktā par faktiski izpildīto Darbu apjomu, tad Izpildītājs par saviem līdzekļiem atjauno Objektu līdz tādam stāvoklim, ka katrs nākošais darbu turpinātājs netraucēti var turpināt nepabeigtos darbus, nebojājot Objektu un neieguldot darbos papildus un iepriekš neparedzētus izdevumus. Pie Pušu akta par faktiski izpildīto Būvdarbu apjomu sastādīšanas piedalās arī Būvuzraugs, kurš arī paraksta aktu.

14.6. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc darbus, veic visus pasākumus, lai Objekts un darbi tiktu atstāti nebojātā, drošā stāvoklī un atbilstoši normatīvo aktu prasībām, sakopj Objektu un nodod Pasūtītājam uz darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušies.

14.7. Gadījumā, ja Pasūtītājs traucē vai neļauj Izpildītājam veikt savas līgumsaistības, Izpildītājam ir tiesības ar ierakstītu vēstuli, kura saņemšanu ir apstiprinājis Pasūtītājs, brīdināt Pasūtītāju par Līguma izpildes termiņa pagarinājumu.

14.8. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu. Šajā gadījumā Pasūtītājam ir pienākums samaksāt Izpildītājam par paveiktiem darbiem, kā arī samaksāt vienreizēju līgumsodu 10% (desmit procenti) no Līguma cenas apmēra.
15. Nepārvaramas varas apstākļi

15.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.

15.2. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Pušu rīcības, t.i., ko Puses nespēja kontrolēt, pret kuriem šī Puse nebūtu varējusi saprātīgi nodrošināties pirms Līguma noslēgšanas, pēc to rašanās nevar novērst vai pārvarēt. 

15.3. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.

15.4. Ja izceļas nepārvaramas varas situācija, Izpildītājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. 

15.5. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ. 

15.6. Ja nepārvaramas varas apstākļi pastāv ilgāk par 30 (trīsdesmit) dienām, Puses var vienoties par Līguma darbības apturēšanu vai pārtraukšanu un tādā gadījumā Izpildītājam ir tiesības saņemt norēķinu par faktiski veiktajiem darbiem Objektā, kas tiek fiksēti ar Pušu sastādītu aktu.
15.7. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu. 
16. Piemērojamie normatīvie akti un strīdu risināšanas kārtība

16.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā Puse, kura ekspertu pieaicinājusi. 

16.2. Ja Puses nespēj strīdu atrisināt savstarpēju pārrunu rezultātā 15 (piecpadsmit) kalendāro dienu laikā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.

16.3. Līgums tiek interpretēts un pildīts saskaņā ar Latvijas Republikas normatīvajiem aktiem.
17. Līguma spēkā esamība

17.1. Līgums stājas spēkā brīdī, kad to ir parakstījušas Puses un ir spēkā līdz brīdim, kad Puses ir izpildījušas visas tiem Līgumā noteiktās saistības.

17.2. Līgums ir spēkā līdz brīdim, kad Puses ir izpildījuši visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji. 
18. Izcelsmes ierobežojumi

18.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

18.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

18.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

18.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

18.4.1. pieprasīt attiecīgo preču vai pakalpojumu nomaiņu;

18.4.2. piemērot līgumsodu 10% apmērā no attiecīgās piegādes vērtības;

18.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

18.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu
19. Noslēguma noteikumi

19.1. Gadījumā, ja kāda no Pusēm maina savu juridisko adresi vai bankas rekvizītus, tā paziņo par to otrai Pusei.

19.2. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Puses juridisko adresi vai e-adresi, ja vien Puse – informācijas saņēmēja – nav iepriekš norādījusi savādāk. 

19.3. Puses uzņemas pienākumu sniegt rakstveida atbildi uz jebkuru pieprasījumu, kas saistīts ar šī Līguma izpildi. 

19.4. Atbildīgā kontaktpersona par Līguma izpildi no Izpildītāja puses ir ______________, tālrunis _________________, e-pasts: ________________

19.5. Atbildīgā kontaktpersona par Līguma izpildi no Pasūtītāja puses ir ___________, tālrunis ______________, e-pasts: ______________. 
19.6. Līgums sagatavots un parakstīts elektroniski ar drošu elektronisko parakstu, kas satur laika zīmogu.
20. Līguma pielikumi
1. pielikums – Finanšu piedāvājums un tāme;

2. pielikums – Tehniskā specifikācija – piedāvājums;

3. pielikums – Līguma izpildes garantija par līgumsaistību izpildi 10 (desmit) % apmērā no Līguma cenas (bez PVN) (Izpildītājam jāiesniedz Pasūtītājam ne vēlāk kā 10 (desmit) darba dienu laikā pēc Līguma noslēgšanas).

21. Pušu juridiskās adreses un rekvizīti


	PAŠVALDĪBA:

Tukuma novada pašvaldība

Reģistrācijas Nr. 90000050975

Juridiskā adrese: Talsu iela 4,

Tukums, Tukuma novads,

LV-3101

E-pasts: 

Tālr.

(paraksts) * 
	PASŪTĪTĀJS:

Tukuma novada pašvaldības

sociālās aprūpes centrs “Rauda”

Reģ.Nr.90000032113

“Aprūpes Centrs”, Rauda, Smārdes

pagasts, Tukuma novads, LV-3101

E-pasts: 

Kontakttālrunis: 

Banka: 

Konts 

Kods: 

E-adrese: 

(paraksts) *
	IZPILDĪTĀJS:

Reģistrācijas Nr. 

Juridiskā adrese: 

E-pasts: 

Tālr. 

Banka: 

Konts: 

Kods: 

(paraksts) * 

